ריבי גדות

ריבי גדות בן דוד (נולדה ב-7 ביולי 1953) היא שדרנית וקריינית חדשות ישראלית, שעבדה בקול-ישראל בשנים 1983–2017.

ביוגרפיה
גדות נולדה בתל אביב, גדלה בחולון ובקיבוץ עברון ולמדה בתיכון בפנימיית "הדסים". היא בוגרת תואר ראשון מורחב בחוג לתולדות האומנות, באוניברסיטת תל אביב.

ב-1983 התקבלה גדות לקורס קריינים של רשות השידור. היא החלה לשדר בתוכניות המוזיקה הקלה ברשת ג' שאפיינו את אמצע שנות ה-80, כמו: "לפנות ערב", להיטים לוהטים", "על בטוח", ו"מצעד הפזמונים הלועזיים". 

ב-1994 סיימה קורס כתבים ועורכי חדשות של רשות השידור.

ב-1995 יצאה לשליחות מטעם משרד החוץ בשגרירות ישראל בבריסל, עד שנת 2000. הייתה ראש לשכת השגריר לקהילה האירופית אפרים הלוי, לימים ראש המוסד.

ב-1991 החלה לקריין מהדורות חדשות. דיווחה על הפיגוע במגדלי התאומים בניו-יורק ב-11 בספטמבר 2001, ועל הפיגוע במלון פארק בליל הסדר ב-27 במרץ 2002.

ב-2008 ערכה והגישה את הפרק על "עליית יהודי בולגריה", במסגרת התוכנית "שישים שנה למדינת ישראל". השר לשעבר ומראשי יהדות בולגריה ויקטור שם-טוב העניק לתוכנית את הראיון האחרון שנתן לכלי תקשורת, והוא אז בן 93.

ב-11 במאי 2017 הגישה גדות את מבזק החדשות האחרון שלה.

נשואה ליצחק בן דוד, סמנכ"ל לסחר חוץ במשרד החקלאות, ולהם בת ובן.

קישורים חיצוניים

 
 ריבי גדות מודיעה על סגירתו של קול ישראל, 9 במאי 2017
 

סגל קול ישראל
בוגרות פנימיית הדסים
בוגרות אוניברסיטת תל אביב
בוגרי אוניברסיטת תל אביב
שדרניות רדיו ישראליות
שדרני רדיו ישראלים
קרייניות חדשות ישראליות
ישראליות שנולדו ב-1953
ישראלים שנולדו ב-1953